**РЕШЕНИЕ № ПВ – 84 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ-Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Създаване на овощни насаждения от сливи и вишни с капково напояване“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** в имоти №114003, 114004, 114008, 114012, 114015, 114027, 114031, 114032, 114033, 114037, 114038, 114039, 114040, 114041, 114042, 114043, 114044, 114053, 114054, землище на с. Катуница и имоти с № 034001, 034002, 034004, 034003, 034017, 034018, 034019, 034022, 034023, 034043, 034059, землище на с. Караджово, Община Садово, област Пловдив

**Възложител: „Сирио БГ“ ООД,** с. Катуница 4120, ул. „Искра“ № 8

**Характеристика на инвестиционното предложение:**

Инвестиционното предложение е ново и предвижда създаването на:

* Сливова овощна градина със система за капково напояване върху 19 броя имоти в землището на с. Катуница, общ. Садово, с обща площ 147,276 дка;
* Вишнева овощна градина със система за капково напояване върху 11 броя имоти в землището на с. Караджово, общ. Садово, с обща площ 52,387 дка.

Системата за капково напояване на сливовата и вишнева овощни градини включва:

* Изграждане на две филтърни площадки до ТК-1 и ТК-2, върху които ще бъдат монтирани филтри за механично пречистване на водата и торосмесител за автоматично подаване на торове, чрез системата за капково напояване;
* Изграждане на подземна разпределителна мрежа от PE-HD тръби със съответната арматура (спирателни кранове, въздушници, регулатори за налягане и др.), чрез които ще се образуват отделните поливни батерии за капковото напояване на насажденията;
* Засаждане на сливовите и вишневи овощни дръвчета и полагане на поливните крила с PE шлаух с капкообразуватели през 0,60 м по цялата дължина на редовете.

Системата за капково напояване ще се захранва с подземна вода, чрез потопяеми помпи, от два тръбни кладенеца (ТК-1 и ТК-2), за които има издадено разрешително за водовземане от БДУВ „ИБР“ – гр. Пловдив - № 31520216/04.10.2010 г., изменено с Решение № РР-1332/27.09.2011 г.

С инвестиционното предложение се предвижда и закупуване на земеделска техника за обработка на почвата и прибиране на реколтата:

* Машина за контурна резитба – RINIERI;
* Косачка – VAN WAMEL;
* Ремарке-платформа – BICCHI;
* Пръскачка – NOBILI.

Домуването на техниката ще става в съществуващата база на „СИРИО БГ“ ООД в с. Караджово, а обслужването ѝ ще се извършва в специализирани сервизи.

Реализирането на инвестиционното предложение не е свързано с необходимост от изграждане на нови пътища. Масивите на насажденията граничат със съществуващи полски пътища, които ще се използват. Вътре в самите масиви, съобразно изготвените проекти ще се предвидят черни пътища, свързани с по-добрата експлоатация на насажденията и системата за капково напояване.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имоти с №№ 114003, 114004, 114008, 114012, 114015, 114027, 114031, 114032, 114033, 114037, 114038, 114039, 114040, 114041, 114042, 114043, 114044, 114053, 114054, землище на с. Катуница и имоти с №№ 034001, 034002, 034004, 034003, 034017, 034018, 034019, 034022, 034023, 034043, 034059, землище на с. Караджово, общ. Садово, обл. Пловдив, в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000194 „Река Чая” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

● Предвидените дейности за полагане на тръбопроводи и капкови маркучи, както и полагане на съоръжения за изграждане на цялостната система за капково напояване ще бъдат ограничени върху разглежданите имоти в землището на с. Катуница, общ. Садово и с. Караджово, общ. Садово, обл. Пловдив, чрез прилагане на съвременни технологии за проектиране и монтаж, като не се очакват отрицателни въздействия върху компонентите на околната среда.

* + - * В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
			* Не се очаква въздейсвие върху атмосферния въздух, тъй като монтирането на системата за капково напояване се свежда до монтажни дейности, които не са свързани с емисии на шум и прахови замърсители.
			* Монтажните дейности, свързани със системата за капково напояване, се свеждат до работи за полагане на тръбопроводи, поставяне на маркучи и капкообразуватели.
			* За осъществяването на цялостното инвестиционно предложение не е необходимо изграждане на нова пътна инфраструктура, ще се използва съществуваща такава.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

* Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000194 „Река Чая”.
* Поради отдалечеността на имотите от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на системата за капково напояване на насаждения, е ограничен и локален в рамките на разглежданите имоти. Технологията за напояване в настоящото инвестиционно предложение е съобразена с теренните особености, водоизточника и схемата на засаждане.
* Монтирането на системата за капково напояване ще осигури ефективно отглеждане на насажденията с минимален разход на вода. Посредством дейността ще бъде намалено негативното въздействие на тенденциите за продължително засушаване през лятото, с което ще се повиши количеството и качеството на произвежданата продукция.
* Вероятността от поява на въздействие върху компонентите на околната среда от дейностите по изпълнението на проекта се определя като минимална. Въздействието върху водите ще бъде пряко, краткотрайно и временно в рамките на ежегодния поливен сезон. При осъществяването и експлоатацията на обекта няма да се формират отпадъчни води.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 3456/20.04.2017г. РЗИ-Пловдиве определила, че инвестиционното предложение няма да окаже вредно въздействие върху факторите на околната среда, хигиената и здравето на близките населени места. Овощните градини не попадат в охранителни зони, СОЗ и други обекти.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии:**

* Съгласно изискванията на чл. 4, ал. 2 от Наредбата за ОВОС, възложителят е уведомил писмено за инвестиционното си намерение Кмета на Община Садово, Кметство с. Катуница и Кмета на с. Караджово а засегнатото население чрез обява.
* Съгласно изискванията на чл.6, ал.9 и ал.10 от Наредбата за ОВОС, възложителят е предоставил информацията за преценяване на необходимостта от извършване на ОВОС на Община Садово, Кметство с. Катуница и Кмета на с. Караджово.
* Община Садово, Кметство с. Катуница и Кмета на с. Караджово, писмено са информирали, че информацията по Приложение №2 към чл.6 от Наредбата за ОВОС е поставена на обществено достъпно място и след изтичане на нормативно определения срок няма постъпили възражения.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет.**

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Димитър Георгиев Димитров 10.05.2017г.**

*За Директор на РИОСВ - Пловдив*

*Съгласно Заповед на Министъра на ОСВ*

*РД-495/07.09.2016г*